
Libri in Actuaria accepti 

Marotueao, J. «La pronunciation du Latin» (Hlstofre, theorie, practique). Les Belles 
Lettres. (95, Boul, Raspall, Parls-VI). Pag. 25, 1931. 

Gon^alvea. F. R. ITept xivtov '0|H]ptxtbv exiQsxaw s '\<C AxdXXa> dwjxovxrov 

Simonidea de Amorgo. «Satira contra as mulheres». (Notlcia llterirla, traduegao, e 
commentario filologico por R. F. Gon$alves). Pag. 74,1930 (Impremsa Nacio- 
nal, Lisboa). 

Albareda, A. «Historia de Montserrat». (Monestir de Montserrat, Any Jubilar, 1931) 
P4g. 410. 

Sarret i Pona, tl. «Nobiliarl Targarf», Arts GrAfiques - F. Camps CaJmet - TArrega. 
1931. Pig. 71. 


"*Anuario Eciesiastico“'£dit. Subira - 
na, Barcetona (Puerta-ferrisa, 14 
Ap. 203) 1931. 

«Anuarium Eclesiaticum» satis qui¬ 
dem est pervulgatum ut nostra indigeat 
commendatione. Optatissimum uberri- 
mumque in aniios evadit: ea enim quae 
ineo continentur, sc. Curiae Romanae 
constitutio, Actaque ab ipsa per annum 
edita, Hispauiarum status, Sanctarum 
omnium catalogus, de rebus ecclesiasti¬ 
cis dissertationes, cet. clerecis aliisque 
non parvi sunt pretii. 

Optandum tamen est ut paroecia¬ 
rum, religiosarum domorum, aliarum- 
que rerum statam in melius emendatum 
obferat ne adeo frequens ad annos prae¬ 
teritos Opus sit conlatio. 

Jakob Burckhardt, Dic Zcit Kona- 
tantina dea Grosaen, Verlag Alfr. 
Kdmer. Letpzig pag. X et 493; 3, 
30 RM. 

Jakob Burckhardt, Die Kultur der 
Renaieaance in Italien, Verlag 
Alfr. Kdmer, Leipzig, pag. VIII et 
340; 2. 73 RM. 

Bibliopola A. Kdmer non parvum 
litteris emolumentum praestitit, cum 
libros olim a Jacobo Burckhardt tanta 
cum sapientium gratia scriptos, nunc 
denuo in lucem prodidit. Quoniam vero 
plus 40 anni a morte auctoris jam efflu¬ 


xerunt, nihil mirum si cum methodus 
de veritate historica dignoscenda, tum 
criterium in rebus gestis dijudicandis a 
J. Burckhardt in suis libris adhibitum, 
progressui scientifico a nostris tempori¬ 
bus certe jam est alienum. Libri tamen 
tanta elegantia, tanto ingenio sunt scrip¬ 
ti, ut nec temporis fluxu singularem 
praestantiam amiserint. 

In libro Die Zeit Konstantins der 
Orossen Burckhardt, magnam illam 
aetatem, in qua imperium Romanum to¬ 
tum prope declinaverat, virtutem singu¬ 
larem et vim internam ad novm rerum 
ordinem praeclaro ingenio depinxit, at¬ 
que pugnam cadentis alterius, alterius 
exurgentis aetatis facili calamo des¬ 
cripsit. 

In altero libro, Die Kultur der Re¬ 
nat asance in Italien, idem auctor et 
principia et facta illius aetatis «Renatus» 
nomine investigat, atque quid inde con¬ 
sequatur, subtiliter descripsit. Hic forte 
plus quam in alero libro judicio subjec¬ 
tivo, non semel veritati historicae ad¬ 
verso, nimis indulget, ut eo tempore 
mos erat apud historiarum scriptores, 
hjk. Hodie tum de tempore Constantini 
Magni, tum de tempore «Renatus» idem 
ac Burckhardt sentire non possumus, 
cum scientia historica nunc melioribus 
sit Monumentis; tamem lectionem utrius- 
que libri utilem putamus. 

A. SCHWIENTECK, C. M. F. 

MENSTRUUS DE LATINITATE COMMENTARIUS 


Pretium subnotationis annuae, solutione antelata, est 6 pessetarum in Hispania, 7 In Ame 
rica, 8 In reliquis civitatibus. Pretium mittatur oportet ad Administratorem! CBR- 
VERA (Ldrlda) - Unlversidad - Espafia. 


De vocativo quorundatn nomimun 
propriorum in 

Quotiens in publico Sanctorum litanias recitare contingit, 
quaedam nomina obcurrunt pronuntianda, quorum accentus mag¬ 
nam animis creat haesitationem. Cujus quidem rei non unica ratio 
est quod in quibusdam Breviarii Romani editionibus, ut in typica a 
Pio Papa X adprobata, (1) Gr6gbri et Ambr6si, non Gregdri neque 
Ambrdsi inveniatur contra veterem horum nominum acuendi con¬ 
suetudinem. Quid ergo? Erratumne est adhuc? Quod si ita est, ni- 
hilne valet usus contra legem? 

Vere erratum est 

In hyperdisyllabis vocabulis cum paenultima brevis est, acuen¬ 
da antepaenultima. Hanc regulam communiter tradunt grammatici 
tum veteres, tum recentes. Ex veteribus ecce testimonium Servii: 
«In trisyllabis et tetrasyllabis et deinceps tertia a fine syllaba acutum 
semper habebit sonum, tunc cum secunda a fine fuerit naturaliter 
brevis». (2) Inter recentes autem liceat Lucianum Miiller, hominem in 
re philologica unice peritum, testem adferre: «Proparoxytona sunt vo- 

(1) Romae - Typis poliglotis Vaticanis MCMXTV - editio prima.—(2) KdL O. L. XV p. 4 27. 

bula plus quam disyllaba omnia, quae habent brevem paenultimam.* (1) 
Proparoxytona vero dicuntur vocabula quae in antepaenultima ha¬ 
bent sonum acutum. (2) 

His duobus testimoniis accedat oportet validissimum etiam 
Ricciolii, qui nobis sensum ostendat temporis renatus hominum cla¬ 
rissimorum: «Quamquam verissimum est quantitatem syllabae et 
accentum differre, in Latino tamen sermone longitudo paenultimae 
in hyperdissyllabis est causa accentus acuti aut circumflexi; et accen¬ 
tus utervis est certissimum indicium longitudinis, sicut e contrario ca¬ 
rentia utriusque accentus est manifestissimum indicium brevitatis. » (3 > 
Itaque rectissime scripserat Ciceronis tempore P. Nigidius Fi¬ 
gulus: «In casu vocandi, ut Valeri, summo tono est prima, deinde 
gradatim descendunt. (4> Et in versibus Horatii, alio sapphico, alio 
autem asclepiadeo exempla duo habemus vocativorum in quibus ex 
necessitate metri paenultima est corripienda ac proinde antepaenul¬ 
tima acuenda: 

M6rcfiri, facunde nepos Atlanti (s) 

• Nulli flebilior quam tibi, Vergili (6) 

Tota igitur quaestio est brevisne sit an longa paenultima syl¬ 
laba in his vocativis de quorum accentu agitur; neque audiendus 
Gellius qui floruit Hadriani temporibus: «Si quis nunc Valerium ap- 
pellans in casu vocandi, secundum id praeceptum Negidii acuerit 
primam, non aberit quin rideatur. (7) Ex Despauterio namque qui et 
Nigidii et Gellii sententiam adfert haec excerpimus: «Vocativi in i se¬ 
cundae declinationis, facti per abscisionem us syllabae, paenultimam 
acuunt: Vergili, Ovidi, Mercuri; haec est fere omnium grammatico¬ 
rum doctrina cui tamen refragatus est Nigidius Figulus, vir sui 
saeculi praeter unum Ciceronem omnium eruditissimus-, in vocan - 
di casum *Vdl£ri» acuebat ut testatur Aulus Gellius. Nonnulli ta~ 
men dictum hoc Nigidii inridebant, sed forsitan inperitiores. Ideo 
dicit undequaque doctissimus Antonius Nebrissensis: «tantum Nigi¬ 
dio tribuo ut libentius velim cum eo errare quam cum omnibus gram¬ 
maticis verum dicere. Adstipulatur Nebrissensi Bebelius, nec dissen¬ 
tio.» (8) 

Non mirum quidem si eo tempore Gellii erratum est, cum in 
aliis bene multis idem accidisset, quorum nonnulla laudatus Lucianus 
Mulier enumerat his verbis: «Perversa autem et vix memoria digna 
sunt veterum grammaticorum praecepta, qui adserunt pronuntian¬ 
dum Mus&que, homin€que, pleraque, utrdque, itaque, (pro et ita) si- 

(1) Qrth. et Pros. Lat. Summarium 12, 18. —(2) Forcellini, Lexicon totius Lat vid. hoc verbum.—(3) 
Pros. Bon. De accentu III. — (4) Aulus Gellius. Noct. Att. XIII. 26 —(5) Carm. I, 10, 1. - (6) Carm. 1, 24, 
10.—(7) Noct. Att. XIII, 26. -(8) Commentarii gramm. De accentu excepi, a reg. tert , 

milia. Quae non magis sunt memoria digna, quam quod jubent pro' 
nuntiari adverbia addo, pond, circum, doctd vel pronomen eddem 
vel quod adserunt in genitivo contracto sive vocativo verborum in 
ius, ium exeuntium, quorum antepaenultima est brevis, jam paenul¬ 
timam acuendam, pronuntiandumque consilt, principi, Vergili. Orta 
haec sunt omnia partim ex perverso studio imitandi Graecorum ac¬ 
centus, partim ex cupidine discernendi similia. 

Quid valeat usus 

Patet igitur ex dictis non nisi ex errore inductam esse hanc 
brevium vocativorum acuendi consuetudinem, quae etiam in liturgi- 
ca nomina inrepsit. Quis non audivit saepissime, ne dicam semper 
«Sancte Gregori, Sancte Ambrdsi»? Et tamen si usus nihil valeat 
contra legem, secunda horum nominum propriorum syllaba brevis 
est, neque ideo acuenda. 

Labbeus inveteratam consuetudinem admittit. Huic opinioni 
subscribit etiam Verrepaeus, nec reluctatur Emmanuel Alvarus prop¬ 
ter usum, qui procedente tempore accentus inmutandi vim habet. (2) 

Despauterius qui de hujusmodi vocativis in genere adversario¬ 
rum sententiae adhaerebat: «nolim, inquit, ecclesiasticum canticum 
inmutari, quandoquidem consecratis utendum esse Fabius recte admo¬ 
nuit.» 1 ^ Unde Ricciolius jam clarius loquens: «ego consuetudini a ple- 
risque doctis jam toleratae in sacris litaniis indulgendum arbitror.» (4) 

Atque ideo magis indulgendum cuique videbitur, quod Venan- 
tius Fortunatus, qui syllabarum quantitatem in multis neglexit, semel 
atque iterum in carmine Gregorium produxit: 

«Denique santa cruci templa, Gregorius obfert 


Qui sacer ipse mihi te, pastor, agente, Gregori;» lS) 
et Aratus secundam Ambrosii syllabam pariter extulit; 

«Qualis in Hyblaeis Ambrosius eminet Hymnis.* (W 
Praeterea Ambrosium per <o licenter scriptum in inscriptioni¬ 
bus invenit De Rossi; quae quidem omnia non parum in errorem 
pervulgandum contulerunt. 

Pro brevitate litterae o in Ambrosio et in Gregorio stant, prae¬ 
ter etymon Graecum (a priv. et Ppo-cd; mortalis et -fp^opioc vigilans) in 
quibus inest « non ®, omnes Iexicographi qui quantitatem syllabarum 
notant. Ne desit tamen auctoritas clarissimi grammatici in medium 
producimus Despauterium: «Gregorius cum 7} in prima syllaba et o 

(1) Orth. et Pros. Lat. Summarium, U, 21.—(2) Alvarus, De instit. Oramm. Edit. «ept. n. 636.—(3) 
Gomm Qramm. De occent. Initio. —(4) Prom. Bon Ind. secundus syilab. contror. Gregori. —(5) Paria, Ono- 
masticem. Vide Gregorius. 6) Idem ib. Vid. Ambrosius. 

parvo in secunda scribitur, teste Bebelio; id recte observavit Baptista 
Mantuanus. Quidam primam male corripuerunt, secunda producta. 
Et idem alibi: *0 ante s producitur; exceptio: ambr&sia, Ambrbsius: 

Aut Glaphyrus fiat pater. Ambrdsiusque Choraules,- 
sic apud Valerium Flacum.»d> 

Legitimus tamen ad nostram usque memoriam credebatur Gre- 
gdri atque Ambrdsi pronuntiandi usus, cum ecce editores Breviarii 
Romani (2) quos alii sunt imitati, consuetudinem omnem negligentes, 
ad veram legem sese revocarunt atque accentum graphicum horum 
nominum in antepaenultimam transtulerunt, unde non parvam indu¬ 
xerunt turbationem et de vero aliorum vocativorum accentu quaes¬ 
tionem suscitarunt. 

Quoad accentum Gr£g6ri in Litaniis Sanctorum quarumdam 
editionum non est dubitandum, oculis enim legentium patet. De ac¬ 
centu Ambrbsi nullus est graphicus accentus in typica, eo quod litte¬ 
ra majuscula A in qua fuisset depingendus eum non capit, ut accidit 
in Ag&tha. (3) Satis autem id arguit editorum inconstantiam quod in 
Proprio Sanctorum legitur: O Doctor optime... beate Ambr6si. (4) Op¬ 
tandum erat ut in Ambr&si sibi constitissent editores, sicut in Grd- 
g6rt. 

Alia omnia nomina quorum vocativus est in i, tam in Litaniis 
quam in Vesperis Doctorum recte in Typica Editione Vaticana sig¬ 
nata sunt, ut Gerv^si et Prot&si, Antdni, B&sili, Hll&ri, si unum 
Athanasium excipiamus cujus accentus est Ath&n&si non Athanasi 
ut in tertia editione legitur. 

Ut absolvam paucis: 1. 6 Acuenda est antepaenultima syllaba 
in hyperdissyllabis quorum paenultima est brevis; 2.° Perperam an¬ 
tiqui et recentes acuerunt, contra classicorum usum, syllabam pae¬ 
nultimam brevem in vocativis nominum propriorum factis in i per 
abscisionem tts; 3.° Consuetudo inveterata Gregdri et Ambrosi vo¬ 
cativos in Sanctorum litaniis consecrasse credebatur; 4.° In iis etiam 
consuetudo illa retractata esse videtur in typica Breviarii Romani 
editione, quam retractationem lectores nostros sequi suaserimus. 

Em. JOVE, c. m. f. 


(1) Comm. Oramtn. Art. Vcralfic. 1. Iit.—(2) Uottiae . Typis poli^loiis Vaticanis * MCMXIV.—(3) tbO 
dem. -(4) Romae - Typis poligloti* Vaticanis: In edit. ttrt. non in prima quae eat accuratior. 

ELEGIA 

(In memoriam amici dulcissimi Josepbi Fonts, 
Pbri., revoluto ab ejus obitu anno. I.) 

Hei! quam sola manent Latii perodora virecta 

Planitie in lepida nobilis Ausoniae.! 

Cuncta silent, modulis non ullus ludit aedon 

Aures ac mentes pectoraque exhilarans. 

Decessit nostras merito reputatus aedon. 

Egregius vates Fontius, urbis bonos. 

Luctibus indulget maestissima Atusa Latina 

Crinibus incultis, squalida, sola, silens. 

Luget praeclarum, felici flamine, vatem. 

Ulli non alii nos penes aequiparem. 

Dulciter exculto, modulantis aedonis instar 

Carmine praecinuit Numina, iSacra, V iros. 

Tot numeros sacro cui texit percitus oestro. 

Tam memores modulos nuncupat iste comes: 

Te avulsum doleo, beu, mi carissime Josepb. 

(Talia dum fundo, lumina bumore madent). 

Usque tuae At usae devinctus amore cliensque, 

Ipsamet acciderit semper amoena mibi. 

Unquam nulla meo de pectore oblivia tollent 
Officia in socium splendida quaeque tua. 

Rite recordor, et baec semper meminisse juvabit: 

Te duce, perdidici nectere verba modis. 

Carus adbuc fulges comitans in imagine vivax; 

Occasus expers, atirea stella micas. 

Semper eris carae patriae et decor optimus Ausae; 

Nosti utramque tua nobilitare lyra. 

Te Aonidum terrae ex pratis At ens provida duxit’ 

Aonidum ad longe florigera arva poli. 

Deliciis refluens, M.usa comitante superna. 

Dulce melos gemines saecula in perpetua. 

Care mibi, da ducam in terris puriter aevum, 

Sa netis ut tecum perfruar Elysiis 

Raimundus BorrAs, Pbr. 

“Primum et primo" atque hoc genus 

abverbia 


Adverbia numeraliain-o-et-um-finita, 
uti primum et primo, nonnihil differunt 
quod aliquando ipsos quoque Romano¬ 
rum doctissimos ad incitas reduxit. 

Cum Pompejus, aedem Victoriae de¬ 
dicaturus, suos honores inscribere Vellet, 
ad doctissimum quemque rettulit, con- 
sulne tertio an tertium scribendum 
esset; cumque non una de hoc esset pe¬ 
ritorum sententia, Ciceronem rogavit 
Imperator ut ipse tandem caussam diri¬ 
meret, qui tunc persuasisse ei fertur ut 
solummodo TERT., scriberet, quo res 
demonstraretur, lis autem inresoluta 
maneret. (1) 

Multis post annis, cum scaena, quae 
corruerat, reficienda esset et renovanda 
inscriptio, tertius consulatus tribus 
lineolis (III) significatus est ut iterum 
difficultatem fugerent. 

Nos, sicut in superiore articulo pro¬ 
misimus, brevissime, et velut primori¬ 
bus tantum digitis, rem attingere temp¬ 
tabimus. Ad quod fere sufficiet verba 
ponere M. Varronis, scriptorum sui tem¬ 
poris omnium doctissimi, quae hac su¬ 
per re non parum adferunt claritatis: 
«aliud est. ait; quarto praetorem fieri, 
et aliud quartum, quod quarto locum 
adsignificat ac tres ante factos; quartum 
tempus adsignificat et ter ante fac¬ 
tum». (2) 

Primum ergo, sicut et cetera adver¬ 
bia numeralia, in - um - desinentia, in¬ 
nuunt quotiens id effectum sit quod de 
subjecto praedicamus: primo autem et 
abverbia numeralia, quae in-o-termi- 
nantur ordinem significant, quo aliquid 
efficitur in ordine ad tempus vel ad 
locum. 


Profecto, si res attente perpenderis 
facile animadvertes primo nihil aliud 
esse quam adjectivum, subaudito loco 
aut tempore. Itaque hoc Ennii exemplum 
quod ipse commendat Varro, «Quintus 
pater quartum fit consul» significat 
Quintum patrem quatter consulatus mu¬ 
nere functum esse (tempus), ac simul 
hunc esse quartum ipsius consulatum 
(ter ante factum); quarto fit consul sig¬ 
nificaret ante eum tres consules exsti¬ 
tisse (tres ante factos) et post eos 
Quintum patrem etiam consulem fuisse 
(locum). 

Caute ergo legendus est Forcellinius, 
qui universim primum indicare affirmat 
ordinem in quo res primum locum 
occupat, (3) igitur juxta haec «primum 
consul» sibi vellet: (el que fu6 el primer 
cdnsul, el que lo fu6 en primer t6rmi- 
no). Qui sensus juxta Varronis senten¬ 
tiam per primo exprimendus esset. For¬ 
cellinius hoc adfert exemplum: «sed Ju- 
gurta primo tantummodo belli moram 
redimebat..., postea vero, cet»... Cui, 
praeterquamquod non indubia gaudet 
autentiae, parum roboris est, hic enim 
primo usurpatur uti caput distributionis 
seu enumerationis partium, in quibus di¬ 
versam ac dictam sese habendi rationem 
primum et primo admittunt, de qua 
alio die sermo erit. 

i 

Antequam hunc pro tironibus scrip¬ 
tum articulum ad finem deduco, auctor 
tibi esse debeo, veteres etiam classicos, 
fortasse ob difficultatem, non multum 
usu perursisse in ejuscemodi adverbio¬ 
rum ambiguitate secernenda. 

L. Fanlo, C. M. F, 


(1) Borroult *Trait6 dea spnon.s ad verbum primo. Attamen minus tecte ait d. Ille auctor Ciceronem dis 
tlnctlonia primum Inter et primo nescium fuisse. Ex narratione Tironis unde de re prodita est memoria, nihil 
ultra liquet quam quod praefatum Pompejo consilium praebuit ne alterutram diverse opinantium partem offen¬ 
deret (Vid. Aulam GclUum, Noct. AU,, X, I).—(2) A. Oell. loc. dt.-(3) Cf. et De Mignel. ad verba o primo 
et tertium Eadem et apud illum lucet idearum confusio, ut videtur, a Forcelllnio repetita. 

Jano “Ludovisi" 


Juno «divum regina Jovisque 
soror et conjux» (Verg. Aen. I. 
50-51) est irae et vindictae symbo¬ 
lum, ut liquet ex mytologia. In 
certamine inter eam et Venerem, 
Paridi, quod hanc pulcriorem ju¬ 
dicavit, infensissima et Trojanis 
injuriae memor sem- 
per obfuit, ut Aeneae 
in Italiam proficiscen¬ 
ti: 

*. manet alta 

[mente repostum 

judicium Paridis, 

[spretaeque injuria 
[formae». (Verg. Aen. 

[I. 30-31). 

Cum plurima Jovis 
furta comperisset, ira 
exarsit, et divortio ab 
eo facto, Stymphalum 
se recepit; sed neque ita multo 
post Jovi se reconciliavit. Item in 
altercatione cum deorum rege, 
Tiresiam judicem Jovi faventem 
irata adversa manu excaecavit. 
Vindictae in instinctum saepe im¬ 
pulsa. in Jovem Titanas excitavit, 
ut eum regno expellerent; et Her¬ 
culem vehementer perosa per 
Euristheum laboribus onera¬ 
vit ut aliquando tandem interiret. 

Eo pervenit ejus ira et callidi¬ 
tas ut filius Vulcanus poculum 
praeberet quo pectus ejus sedaret 
exardescens. 

Cave tamen credas, candide 
lector, hanc fallacem Junonis in¬ 
dolem et iracundiam busto esse 
Ludovisi expressam. Nihil minus: 


unde non inmerito aliqui arbitrati 
sunt illud non Junonis sed cujus- 
dam Augustae in dearum nume¬ 
rum relatae effigiem repraesenta¬ 
re. Adhuc sub judice lis est. Abs 
dubio tamen Junonem Ludovisi 
celeberrimo Jovi Otricoli compa¬ 
randam censemus. 
Pectus sane gigan- 
teum, imitatio auda- 
cissima cujusdam 
exemplaris graecani- 
ci. Adparet vero in Ju¬ 
none Ludovisi, quae¬ 
dam mentis debilitas: 
nihilominus regia pro¬ 
portionum magnitudo 
quae in operibus tan- 
tunmodo classicis in¬ 
venitur naevum illum 
affatim compensat. 

Si attente illam per spicias, 
non potest quin animum adripiat 
tuum majestatis aspectus qui ad 
culmina spiritualis ordinis usque 
sublevat. Idem ac de Jove Otrico¬ 
li dici potest: quae serenitas dul¬ 
cisque majestas in obtutui Nulla 
nubes frontis inmortalis fines ob¬ 
nubilat: nulla secretae commo¬ 
tionis perturbatio; nullum in la¬ 
bris oculisve ambitionis delinea- 
mentum. 

Speciem divinitatis exprimit 
quam naturali lumine homo nan¬ 
cisci potest. Magnopere ejus 
pulcritudinem adauget elegans ca¬ 
pillorum compositio atque au¬ 
reum diadema tempora immorta¬ 
lia coronans. Phidiacus 

Domus paternae desertor 


I—Profectio 

Pater, Johannes et Henricus 


I—La Partida 

Padre, Juan y Enrique 


J. — Ehodum commilito! Tune hac? 

H .—Ita sodalis. 

J. — Ingredere igitur domum paullisper. 
Quam hercle injucundum haec terrae 
lubrica peragrare...! Heu desideratissi¬ 
ma Parisiorum strata! 

H. — Nonne id dixeram? Et vos rusticatio¬ 
nem verbis amplificatis! 

J.— Id iterum ne decantes, Henrice; ser¬ 
mones isti stomachum mihi movent. 

H.—Quid vero ocasionem tunc temporis 
non arripuisti? 

J, — Lolio equidem victitavi... 0 lepidum 
quidem negotium, a pacata annorum 
duorum vita denuo compelli, ut manus 
agri culturae admoveas! Hoc nempe ad 
asinos ab equis... 

H. —Atqui tu ipse in culpa es. 

J,— Age, denuo id faris? 

H .—Quod vero ad me, satius matri vale di¬ 
cere amavi, miserisque paternis bonis, 
quam exosum repetere agrum. Nunc 
vero Parisiis opipare vitam traduco. 

j,— Atqui non multo abhinc tempore, ha¬ 
bui consilium abeundi; ast mihi timor 
ex manu manubrium exemit. 

H . — Quam tui impos! Non hercule es na¬ 
tus, qui Lutetiam colas. 

Nihil minus... atat... 

H.— Quid tandem consilii suscipias, nunc 
etiam vacillas? Satis superque est, mihi 
crede, sibi suis cuique rebus in hoc fal¬ 
laci mundo... 

J,— Tuis, ergo, amice, estipulor consiliis. 

H, —Aetatem habes; primum, ni fallor, et 
vicesimum annum complevisti. 

J.— Duos insuper adde, qui pedibus ince¬ 
dendo et manibus effluxerunt. 

H.—Respicit). Ecce ad nos familiares tui; 
illos de re edoce... Quamquam, ut con¬ 
jicio, e pomice aquam postulabis. (In¬ 
greditur pater Johannis). 


J.— iHola companero! <iTu por aqui? 

E.—Como ves, amigo. 

J. - Entra, pues, unos momentos en ca¬ 
sa. jQu6 inedmodo es andar por es- 
tos andurriales...! |Oh deseadisimas 
calzadas Parisienses! 

E. —iNo te lo dije? jY despu6s ir£is ala- 
bando la vida campestrel 

J.— No me vengas con esa cancidn, En¬ 
rique; esto me disgusta sobre mane- 
ra. 

E. —Y ipor que no aprovechaste entonces 
la ocasibn? 

J.— Fui en verdad corto de vista...! Oh! 
|Bonito negocio, que despues de dos 
aftos de vida tranquila, tenga que 
volver de nuevo al arado! Esto es ir 
de mal en peor... 

E.— Tti tienes la culpa. 

J.— |Dale con lo mismo! 

E, —En cuanto a mi, preferi abandonar a 
mi madre y los miserables bienes 
paternos que no volver de nuevo a 
la odiosa labor dei campo. Ahora 
vivo en Paris una vida pasable. 

J. — Pues no hace mucho tiempo, aue 
intente fugarme; pero el miedo me 
quit6 la ocasidn de las manos. 

E. — [Quecobarde! [A fe que no eres digno 
de habitar en Paris! 

J. —Esto no... pero... 

E. — i Aun dudas que partido has de to- 
mar? Creeme: en este picaro mundo 
hay bastante con que mire cada uno 
por si y por sus cosas... 

J. — Pues me adhiero a tus consejos. 

E.—Edad tienes; sino me engafto. has 
cumplido ya los veinte y uno. 

J — Echame dos mis, que pasaron cuan- 
do andaba adn a gatas. 

E.— (Mira hacia atrds). Vienen tus pa- 
rientes; h6blales dei asunto... aun- 
que me figuro que no har£s sino per- 
der tiempo. (Entra el padre de Juan). 

J,— Vide, mi pater, quam suavis Parisiis 
degatur vita. 

P.— Atqui Parisiorum incolae mihi homi¬ 
num perditissimi. 

J,— Id autem non semper; en tibi Henricum 
nostrum. 

P, —Henricum vero? Filius est terrae. 

].— At nulla nunc adfirmatione opus est, 
sed probatione. 

P.—Quid malum, probationis...? Hehe, 
nate, tuorum consiliorum haud equi¬ 
dem sum omnino inscius; te autem non 
spero domum migraturum. Quid alias 
dixerim, recordare. 

J. — Quae dixisti vel minus, nihil ad rem 
faciunt. 

P.—Atat, mi Johannes... 

J. — Apage jam historias... Et nos, mi Hen- 
rice, ut rusticae vale dicamus vitae 
silatum sumptum eamus. 

H .—Recte tu quidem, commiles. Tu autem, 
bone vir, macte animo et vale atque 
salve. 

P.—Ast consilium, scelio, amisisti...? Cave, 
Johannes, ne matrem conscias/ 

J. et H.— Jam funus ornatum est. 

J.—(Cum discedit). Honestam vero, ais, 
locationem Parisiis inveniemus? 

H . — Quid dubitas nunc? Perbellae erunt 
nobis occasiones. Certae ibi procuratio¬ 
nes existunt, quae officium agricolis et 
aliis peregrinis ad libitum committant. 

J,— Bellissime! Hic vero cuilibet opus est 
annus sese ut aptet et tandem odioso ju¬ 
go sordidisque phaleris inserviendum... 
Ahl, ah! aut certe hodie, aut numquam. 
(Janua efferunt pedem). 


J.— (Vea V., padre mfo, qu6 bien se vive 
en Paris! 

P. — Los de Paris son para mi la gente 
mds perdida de la humanidad. 

J.—Pero esto no siempre: he aqui a 
nuestro Enrique. 

P, —iEnrique? Es uno de tantos. 

J. — Ahora no es hora de afirmar sino 
de probar. 

P. — <iPorqu6 he de probar? Mira, hijo, 
no me son dei todo desconocidos 
tus intentos; con todo confio que no 
te marcharfis sin mds ni mds. Re- 
cuerda lo que te he dicho otras 
veces. 

J. — Lo que V. me dijo no me importa 
un bledo. 

P. — Pero, Juan... 

J. — D6jese ya de cuentos; y nosotros, 
Enrique, vamos a tomar un refresco 
antes de despedirnos de la vida dei 
campo. 

E. —Muy bien, compaflero. Y vos, buen 
viejo, Animo y adi6s... 

P. — Pero <;has perdido el juicio, brib6n? 
|Mira, Juan, que vas a matar a tu 
madre! 

J. y E. —El entierro estd ya preparado. 

J. — (AI marchar). Pero iencontraremos 
buena colocacidn ‘en Paris? 

E. — iPorqut dudas de ello? No nos fal- 
tar&n ocasiones propicias. AUf hay 
casas de recomendacidn que se cui- 
dan de buscar oficio para los labra- 
dores y demds extranjeros. 

J.— [Magnifico! Aqui se necesita un afio 
para apafiarse, y a la postre, ha de 
pasar uno la vida con un miserable 
arado y unos sdrdidos aperos. [Ah, 
ah! O bien hoy, o nunca. (Salen), 

P. Philoponus. 


AC Segarra - Palaestra Latina (Cervera) 01/11/1931 - Pagina 11 



www.culturaclasica.com 


26 


Instrumenta musica 



Quod inter artes quidem ingenuas mentem ad superos maxime 
evehat, ideo musica a nonnullis divina vocatur. Neque eam inmerito 
dicere vales perennem, cum a primis jam incolis terrae, teste sacra 
Scriptura, aliquo modo fuerit exculta: «Ipse (Jubal) fuit pater canen¬ 
tium cithara et organo», w Historia autem profana concorde, ars mu¬ 
sica omnibus temporibus omnibusque in gentibus plus minus inva¬ 
luit. Cujus quidem artis praestantiam Plato ipse declaravit, cum 
idoneam eam aestimavit, quae extolleret animum ad suavitatem vir¬ 
tutis. 

Quam hodie tabellam ob oculos lectorum humanissimorum 
praebemus, ea instrumenta musica repraesentat in antiquitate classi¬ 
ca communiora; excipe tamen medium, et usu et structura hodier¬ 
num. Magna quidem in eis, ut aliis in pristinis rebus, disparitas a 
recentioribus: haec vero lex est rerum humanarum. Multa fuerunt 
musica apud veteres instrumenta, quorum naturam Archaeologia non¬ 
dum explicavit omnino; praecipua tamen auctorum notis monumen¬ 
torumque instaurare integrum quidem fuit. Usitatiora cernes in 
tabula adposita. 

Quod ad musicam institutionem adtinet, absimilis ea fuit inter 
Graecas gentes et Latinas; nam dum in Graecia erat quasi pars prae¬ 
cipua educationis, apud Romanos a paucis admodum colebatur: al¬ 
teris quippe maximo, alteris minimo erat in honore. Euntibus tamen 
saeculis, Romana indoles fuit musices in dies magis studiosa nos- 
trumque genus praeivit, adeo istius modi cupidum artis. Ea quidem 

(1) Oea . 4. 21. 

aetate sunt adhibita musica instrumenta in pastorali vita, in venatio¬ 
ne, in bello, in scaena, immo et in humatione corporum, unde effa¬ 
tum illud natum: «Ad tibicines mittere*. Multiplici materia efficie¬ 
bantur, praesertim vero cornu, scapo, ligno, erantque simplicissima. 
Musicorum instrumentorum triplex genus. Alia nempe instrumenta 
spiritu inflabantur: bucina, lituus, symphonia, syrinx, tibia, tuba; 
alia nervis intendebantur: lyra, testudo; alia denique manu pulsaban¬ 
tur plectove: cymbalum, sistrum. Omnia haec videsis in pictura. (1) 

In media parte exstat clavicordium (piano), quod explicatius 
adnosces in Candidato Latino (Ann. I, p. 68). Ut id profanorum, sic 
organum est quasi sacrorum princeps instrumentorum, nostrarum 
cathedralium praeclarum ornamentum. Quod autem ad vocabulum 
organum, id animo adverte, apud pristinos auctores illud sonare 
idem atque instrumentum musicum in genere. «Non solum illud or¬ 
ganum dicitur, quod grande est, et inflatur follibus, sed quidquid 
aptatur ad cantilenam». (2) Et Isidorus: «Organum, vocabulum est ge¬ 
nerale vasorum omnium musicorum*. (3) Quod quidem apud proba¬ 
tissimos auctores confirmatum videbis. Organum autem hodiernum 
nullus est qui non viderit aut saltem de eo loqui audierit. Iam vero, 
humanissime lector, vetustam ejus modi descriptionem tibi offero, 
quae tibi, ni fallor, oblectamento erit. (4) 

«Talia et auxistis hic organa, qualia nusquam 
Cernuntur gemino constabilita sono. 

Bis seni supra sociantur in ordine folles, 

Inferiusque jacent quattuor atque decem. 

Flatibus alterius spiracula maxima reddunt. 

Quos agitant validi septuaginta viri, 

Bracchia versantes, multo et sudore madentes: 

Certatimque suos quisque movet socios 
Viribus ut totis inpellant flamina sursum, 

Et rugiat plena capsa referta sinu. 

Sola quadringentas, quae sustinet ordine musas 
Quas manus organici temperat ingenii.» 

Ut nunc quidem est, ars musica maximo apud populos est in 
honore. Nulli fere sunt actus publici, nullae pompae, nulla spectacu¬ 
la ubi musica aliquo modo desit. Instrumenta fere innumera, perfec¬ 
tiora in dies evadunt, omnibusque mire motibus animi aptantur stu¬ 
dio et industria. 

Quid nunc de lingua Latina in scientia sonorum? Facile mecutn 
senties, parum eam linguam de musica expressisse. Quod ad nos, 
inutilem hoc loco ducimus conlationem antiquorum cum recentibus 
instrumentis, quia nomenclatura hodierna satis intricata est, egetque 
studio non parvo. Utinam sint, qui huic rei toto pectore incumbant! 
Nos vero vocabula atque phrases nonnullas, ut consuevimus, in com¬ 
modum prae primis tironum, subjungemus. 


(1) Alia etiam musica instrumenta novisse praestat. Quam ob rem primo generi adjunge: arundo , avena, 
buxus, calamus, cicuta, classicum, fistula, gingrina, salpinx; alteri vero: barbitos, dielys, cithara, fides, 
harpa, nablum, pandurium, psalterium, sambuca; tertio tandem: crepitaculum, crotalum, crusma, scabel¬ 
lum, tintinnabulum, tympanum, cet.—(2) August. in Psalm. 56.—(3) Lib. 2. Orig. c. 20.—(4) Da Fresae. 
Glossarium Latinitatis, Art. Organum. 

L Acentuar 

acuere 

Afinar 

temperare 

Batuta 

portisculus 

ArCo 

pulsabulum 

Cantar 

canere 

Canto 

cantus 

Clavija 

verticillus 

Comp&s 

modus 

Componer 

componere 

Concierto 

concentus 

Cuerda 

fides, ium 

Director 

choragus 

Dirigir 

moderare 

Duo 

bicinium 

Escala 

gamma 

Kntonar 

praecinere 

Intervalo 

intervallum 

Lengueta 

Ungula 

Melodia 

melos 


II. MusiGENA.— Adloqui cupio dominum 
choragum; estne forsan domi? 

Famulus.— Non ille. Duntaxat sunt do¬ 
mi phonascus (maeatro de canto) 
et fidicen (vel pulsator). 

Mus.—Quam ob rem ad fidicinem me 
conferam. 

Fam. —Tristfcga ipse tollenone (ascensor) 
conscende; ibi reperies. 

Mus.—Quanam vero ille in cella, amabo, 
moratur? 

Fam. —In prima quidem, ad laevam. Ante 
portam rotulum leges. 


Mus.—Salve multum, domine mif Arte 
musica institui cordi est; Idcirco ad 
te confugi. 

Fidicen. — Gaudio gaudeo! Quodnam 
musicum pulsare vis instrumentum? 

Mus,—Citharam quidem; amicus enim 
id mihi suasit. 

Fid.—E x hac, igitur, die citharista eris, 
amice, sicut et cornicen est, qui 
cornu, tibicen, qui tibia, bucinator, 
qui ludit bucina. 

Mus. — Atqui ego citharam pulsantem 
audivi adpellandum citharaedum! 

Fid.—N on ita; citharista enim pulsat, 
citharaedus et cantum cithara comi¬ 
tatur. Idem fidicinem inter et chor- 
dacistam est discrimen. 


Fid,—A ddidicistine unquam musica ca¬ 
nere ( solfear)? 

MUS.—Sane quidem. Primae studui me¬ 
thodo musices. 

Fid. — En tibi librum; quaenam vides 
elementa in plagula secunda? 


Miisica 

musica 

Nota 

nota 

Orquesta 

orchestra 

Pausa 

intermissio 

Pedal 

pedale 

Pentagrama 

pentagramma 

Preludio 

praeludium 

Pua 

plectrum 

Registro 

regestrum 

Resonar 

resonare 

Semitono 

semitonium 

Solfa 

musices elementa 

Solo 

monodia 

Sonido 

sonitus 

Tecla 

tudicula 

Terceto 

tricinium 

Tocar 

ludere, pulsare 

Tonada 

cantilena 

Tono 

tonus 

Mus. — Pentagramma in primis; inque 


illo elavem, modum, notas... 

Fid. —Quaenam sunt diastemata praeci¬ 
pua? Enumera, sodes. 

Mus,—Tale nomen in musica audivi 
numquam. 

Fid — Aequipollet vero Latino intervallo. 
Intervalla, igitur, praecipua sunt: 
diapason (octava), diapente (quin¬ 
ta), tritemoria (tercera). 

MUS.—Hui! Musicam, non Graecum ad¬ 
discere intendo. 

FlD.—Ne pave; id condimenti omnibus 
quidem inservit. Graeci autem mu¬ 
sicae admodum studiosi erant. 

Mus. — Et nomen musica, ni fallor, Grae¬ 
cum est. 


Choragus. —Canta, sodes, voce elatiore; 
alias vixdum audieris in theatro. 

Mus. —Haud equidem sum vocalissimus; 
gracilis enim vox mea est. 

Chor. —Alius ergo monodiam discet, 
cujus gravior erit vox. 

Mus,— Ego autem accentor malo esse. 

Chor.—N unc compositioni modum 
praecine (dar el tono), ut ceteri con¬ 
sequantur. 

Mus.—Nondum bene didici antecanta¬ 
mentum. Ceterum cantum numeros¬ 
que nescio nurherare (llevar el com- 
pds). 

Chor,—F ac attentior sis in posterum, 
stipes; aliter concentus (vel sympho¬ 
niae) erunt rariores. 

Mus, —Curabitur. 

I. GonzAlez, C. M. F, 

Commercium Epistulare 

Jac. Sadoletus Epiae■ Carpent. Des. Erasmo Roterodamo S. P. D. 

Is qui tibi has litteras reddidit, minus mihi sane cognitus est, neque ego ho¬ 
minis mores, naturamque perspexi. Sed cum adiisset ad me diceretque se celebritate 
famae et amore quodam nominis tui commotum, velle ad te proficisci, ut sub te 
magistro lautioribus litteris operam daret, non po*ui non probare hoc ejus constitu¬ 
tum, nam et rem pulcherrimam et doctorem praestantissimum adpetere mihi visus 
est. Proinde petenti a me commendaticias litteras, libenter conservavi consuetudi¬ 
nem meam: et in his, quae ad humanitatem pertinent, facilem ei me praebui. Com¬ 
mendo tibi eum igitur; sed ita. ut cum ipse de eo feceris judicium, dignumque sta¬ 
tueris quem in amicitiam tuam Recipias, tum eum sic adhibeas, et benignitate tua 
complectare, ut quod sine ullo incommodo fiat, aliquem ipse fructum sui hujus rec¬ 
tissimi studii consequatur. Ego postea quam ad te proxime rescripseram, biduo illo 
aut triduo accepi libellos tuos, quorum jam bonam perlegi partem: imprimisque 
sum tuis defensionibus adversus illos obtrectatores tuos mirabiliter delectatus. 
Summam enim illae doctrinam, et illam, quam ego maxime probo, egregiam recolent 
animi moderationem. De Basilio iterum ago* tibi etiam atque etiam gratias, quod me 
ad eorum numerum, quos tui ingenii monumentis inlustrare voluisti, adgregare dig¬ 
natus est. In quo si tibi non par opera rependetur a me, at mea aequa certe tuae isti 
praestanti erga me voluntati reddetur voluntas. 

Vale, mi Erasjne, et Amerbachium nostrum meis verbis saluta. Iterum vale. 

Carpentoracti, VII. Idus Junias, M. D. XXXII. 


Per orbem 


Vita functi viri clariarea. -- Ettore 
StampinL— In commentario trimensilt 
«.Rivista di Filologia Classica » (fasc. I. 
1931) Laurentius Dalmasso clarissimi Et¬ 
tore Stampinl vitae lineamenta opusque 
litterarium in memoriam revocat. 

• Stampini in pago Fenestrelle IV Kal. 
Junias a. MDCCCLV vitam ingressus, 
summas laurus in humanioribus litteris 
consecutus, postea in universitate Messi- 
nensi litteras Latinas discipulorum plau¬ 
su edocuit ac demum postquam Thomas 
Villauri e vita discessit ejus partes Au¬ 


gustae Taurinorum suscepit; ubi deni¬ 
que, universitatis rector designatus, hoc 
functus munere extremum nuper edidit 
spiritum. 

Superioris Consilii, Coetusque publi¬ 
cae Institutionis membrum constitutus, 
in Regali Scientiarum Academia socius 
receptus, anno 1897 usque 1923 commen¬ 
tarii « Rivista di Filologia e di Inst. 
Classica » moderator designatus (ne plu¬ 
ra commemorem munera) claro nomine 
in republica litterarum effulsit. Satis su- 
perque est nobis libros nonnullos, (1) ver¬ 


ti) B. Stampinl opera capita: Studi di letteratura e filologia latina (1922), Nel mondo latino (1926), 
Commento metrico a XIX Odi di Orndo (ISSI), La metrica de Oraclo compnrada con Ia greca eon na' 
npendlce di Canui di Catullo (1908), Oeorgiehe e Bucoiiche (1883), Edlzlone critica die de delle opere 
di Otazio (1892); II Trinummus e Captivi di Plauto. Libro da Catullo Vetonenae( 1921). Carme aecolare di 
Orazio (1927), Oaaerrazlonl aui Carmt triunfall romann (1898), Oaaervaztoni aulla leggenda di Ennea e 
Didone della /efferatura romana (1892-93), II auleldlo di Lucreclo (1896). Codice torinenai di Lucano 
(1898), Codice breaciano di Catullo (1915), Lueretiana (1917), cet. 

siones articulosque in commentariis edi¬ 
tis ad calcem recensere. 

—Romualdus Giani. XVI Kal Febr. 
vertente anno Taurini vita functus est 
Romualdus Giani vir quidem in huma¬ 
nioribus litteris conspicuus atque in phi- 
lologicis disciplinis versatus; quod ex 
animo lamentamur. 

In commentario « Riv.di Filog. Cias.» 
fasc. II, 1931, postumum cl. viri reperies 
scriptum hoc epigraphe signatum: «2?e- 
lazione melodica di strofe e antistrofe 
nel coro greco», ubi satis adparet aucto¬ 
ris eruditio atque sapientia. 

—Anulfus Gandiglio.— Fani in Italia 
novissime morti occubuit Adulfus Gan- 
diglio inter hodiernos Latinarum littera¬ 
rum amatores versatissimus, qui quidem 
in certamine Hoeufftiano lauros pluri¬ 
mos reportavit. In Latinorum Pascoli 
pofimatum translatione mirus atque faci¬ 
lis inventus est. Philologiam etiam clas¬ 
sicorum quam studiose coluit fructusque 
tulit optimos ut exuSintaxi latina» quod 
exstat opus, disertissimum quidem, et. 
tradendi ratione et elementorum copia, 
dignosci licet. Nunc igitur gens Itala lu¬ 
get et lugent humaniores litterae. 

— L. Clidat. — Lutetiae Parisiorum 
Dominus L. Cledat, qui in Lugdunensi 
universitate praeceptor exstitit amplissi- 
mus, tertio Kal. Jun. fataliter obiit. Com¬ 
mentarii «Les Humanitas» scriptor stre¬ 
nuus «le Vocabulaire Latin» inter alia 
prelo mandavit. 

Lectiones aestivae in Italia. Ut 

jam diu mos est, Institutum interuni- 
versitarium (Roma, via di Monte Tarpeo, 
28) rerum antiquitatum studiossimis 
civibus vel peregrinis, aestivas conlatio- 
nes seu lectiones praeordinavit hac ratio¬ 
ne habitas: Romae a VIII mensis aprilisin 
Kal. Majis optime disseruerunt E. Rizzo 
de arte romana Imperatorum tempore, 
G. Lugli de Romanorum sepulcris et 
religione, P, Romanelli de archaeologicis 
monumentis in coloniis Romanis, E. 


Josi de Christianorum picturis primis 
Ecclesiae saeculis, R. Pettazzoni de re¬ 
ligionis Romanorum progressu: a die V. 
m. julii in nonis sept. G. Lagli de ar- 
chaeologica scientia deque arte antiquo¬ 
rum Romanorum, G. Giovannoni de 
arte aedificandi apud Romanos atque 
de aedilium vicissitudinibus: a die VII 
m. julii in XXX augusti M. Antonielli 
de archaeologia deque artis historia. 
Perussii etiam mensibus julio, augusto, 
septembri Dni. Nogara, Buonamici et 
Neppi - Modona de etruscologia sunt 
elocuti. 

Cervariae.— Cum Kalendis Octobri¬ 
bus Humaniorum litterarum ac Theolo¬ 
gicarum sollemniter, ut mos est, pande- 
fentur scholae, P. E. Jov6 professor et 
nostrae Palaestrae moderator oratio¬ 
nem curriculi auguralem pronunciandam 
suscepit; in qua illud totis industriae vi¬ 
ribus et quam maxima simul sermonis 
brevitate, conatus est, ut primam linguae 
Latinae originem atque incrementum us¬ 
que ad Christum natum, tanquam in 
tabula historica, ostenderet; quod Lati¬ 
no sermone compto quidem ac polito 
perfecit. 

Societas G. Bud6,— Excursio altera 
a meritissima illa Societate in Graeciam 
ordinata, de qua in Palaestra m. jan. 
scripsimus, exitum habuit, quem optaba¬ 
mus, secundum. Quam ob rem Idibus 
Jan. excursores aliique plurimi Lutetiae 
Parisiorum iterum congregati amicissi¬ 
mo convivio illud celebrarunt. Quibus 
non contenti Budeanae societatis cura¬ 
tores scientificas excursiones per Gallo¬ 
rum urbes mense augusto percurrendas 
instituerunt; altera, rectore Johanne 
Platard litterarum praeceptore in Picta- 
viensi universitate, VI Idus augusti in¬ 
coepta octo diebus protracta est; altera 
vero, cui Dom, L. A. Constans scriptor 
clarissimus atque professor praefuit dies 
septem a XI Kal. aug. persecuta, feliciter 
evasit. 

J. D. 

*Tuas divitias contra nullum jactites». (1) 

Equorum centum cursare vaporalium (2) 

Vi poterat autocinetum. Constitit (3) in via 
Casu, prope asellum depascentem gramina. 

Suam proterve (4) jactans fortitudinem, 

Ejusmodi in ruricolam voces exerlt: (5) 

Hem quale nobis est discrimen virium! 

Viam tum rursus adrlpit (6) velociter. 

Vapore ignito disrumpente (7) capsulam. 

Summo fragore circum pulsatur locus. 

Undique concursus (8). Infelix stat fumida 
Nube autocinetum, jam semusta (9) cadavera 
Viros habens duo: lympha (10) exstinctis ignibus, 

Asellum adducunt, machinam qui devehat. (11) 

Tunc ille: (12) Centum quod equis pondus erat grave, 
bcce misellus ego despectusque unus (13) traho. 

L. Rocci, S. J. 

Proezas de Herculea, —Hercules, de la cual mojd (17) las saetas. Por eso 

hijo de Jupiter y Alcmena llev6 a cabo todo animal herido con ellas morfa (18) 

(14) muchas proezas que Juno, la reina indefectiblemente. Hercules domestic6 

de los dioses le habia mandado realizar. (19) un jabali que en Arcadia devastaba 

En pritner lugar di6 muerte al le6n de los sembrados y un toro que des- 

la selva de Nemea (15) cuya piel llevd trozaba los campos (20) en la Isla de 

siempre consigo; despues matd la ser- Creta y los llevd a Euristeo (21) su 

plente dei (lago) Lemeo (16) en el veneno sefiot. 

AENIGMATA 

1. O qjild tua te 

be bis bia abit 

ra ra ra 

es et in 

ram ram ram 

ii 

Quis integram leget hanc orationem. Omnia habes, lege clarius. 

2. Inspice me, te ipsum solumque paremque videbis. 

Finem si mutas, caelos fructusque patebunt. 

P. Syri Explanandae sententiae 

4. Ad calamitatem quilibet rumor valet. 

6. Ad tristem partem strenua est suspitio. 

7. Aegre reprendas quod sinas consuescere. 


(1) Engreise de. jactarse de; —(2) caballo» de vapor;—(3) se par6 casualmente; — (4) audazmente; — (5) pro- 
rrumpi* en expieaionea de este gtoerot-(6) em prendi* rdpidamente la rnardia;—(7) ablat. absol; —(8) aubau- 
dtturfiti — (9) chamuscado. medio quemadoi —<10) agua (abi. inatr );— (11) <jui=ut=pare:—(M) tunc Ille atti 
(13) etfo onua-yo solor-(14) perbcio;— ( 15 ) Nemeaea, ne; —( 16 ) Lernaeus, a. um (coacert. cou serplente)i- 
(17) tlnjoi—(18) nlndun anima) ae libraba de la uiuertec mortem e/fugeret—(19) do»o, aa arei-(3») sctfes, 
*tia;-(ll) Eurystheus, (. 

Utile Dulci 

Mortuorum inscriptiones 
1 Nunc quod es Ipse fui, nunc ego sum quod etis. 

2. O vos qui cupitis mortem evitare severam 
qui sum, vos eritisj quippe quod estis, eram. 

3. Medico cuidam —Hac sub humo, per quem tot jacuere, jacet. 

4. Latroni cuidam -Expilavit, exproprlavit, sed non expiavit. 


Publilius Lochius Syrus 


Saepe numero fortasse, care lector, ti¬ 
bi obferentur sententiae lepidae, acutae, 
graves, dignae profecta quae a pueris 
ediscantur: eae sunt Publilii sententiae, 
qui quidem nobilis fuit aetate Caesaris 
poeta ac mimicae scenae conditor juxta 
Plinium (1) genere Syrus et, ut videtur, 
Antiochenus (2) conditione ‘servus. Sed 
Ciiui 'a puero tota corporis forma ac con¬ 
formatione et in dicendo salibus atque 
ingenio magno opere praestitisset, a do¬ 
mino suo Domitio manumitti atque cura 
majore ac studio erudiri promeruit. 
Mimos itaque plures conposuit in- 
gentique adsensu in Italiae oppidis egit; 
Romam denique venit ad Caesaris ludos, 
ibique ex tempore recitando et mimos 
scriptos producendo omnes superavit, 
vel ipsum Laberium, magno Imperatoris 
et populi adplausu. Sic enim Gellius in 
Noctibus Atticis (3) ait: «Publilius mi- ‘ 
mos scriptitavit. Dignus habitus est qui 
subpar Laberio judicaretur. Cajum au¬ 
tem Caesarem, ita^Laberii maledicentia 
et adrogantfa offendebat, ut acceptiores 
et probatiores sibi esse Publilii quam 
Laberii mimos praedicaret.» 


Maximam ideo apud Romanos me¬ 
ruit celebritatem; illiusque sententiae in 
ore amnium versabantur; harum autem 
jam a saeculo primo post Christum 
magnam copiam ac vim litterarum 
ordine apud auctores invenies. Ea- 
demque de re laudatum exaudi Gellium 
(4); «Hujus Publilii sententiae feruntur 
pleraeque lepidae et ad communem ser¬ 
monum usum commendatissimae, ex 
quibus sunt istae singulis versibus cir¬ 
cumscriptae, quas; libitum hercle est 
adscribere: Malum est consilium quod 
mutari non potest; Beneficium dando 
accepit, qui digno dedit». (5) 

Publilii autem probitatem sic Petr6- 
nius (6) effert: «Rogo, inquit Trimalchio, 
magister, quid putes inter Ciceronem et 
Publilium inter esse? Ego alterum puto 
disertiorem fuisse, alterum honestiorem. 
Quid enim his melius dici potest: Luxu¬ 
riae ricto Martis marcent moenia...» 

Juxta probatiores vetustatis existima¬ 
tores Publilium Lochium Syrum aucto¬ 
rem nominavimus, sed hac de re non est 
nostrum disserere. (7) 

Josephus M. Mir, C. M. F. 


(I) Pilo N«t. Hi.t. XXXV-17 (58). —(1) Plln. Net. Hist. XXXV-17 (58,) Peria. Onomasticon.~(3) XVH-14. 
W XVH-14 -75) Clr. RlblMfck: Conltc. Utio. Rcliijau. —{6) LV-5.— (7) Cfr. In editione Teubaeriaaa PUnJomr 
Hl*t. Ne». XXXV-17 (88);~V1H-51. Senecam; De Tranquil; Animi, XI-Si ephi. VH1-8. Tullium Ad Fam. XD-18, qui¬ 
bus loci»Publilium invenies. Quoad nomeo videtis Ribbeck; Comlc. Utta. ReHquse et Plinium; Hiet. N»t. XXXV- 
17 (58); ubi et Lodilum et Antiochium fas est legere; de cognomine nulla inter auctores adparet dissensio. 

A.Dal Zotto.-“Vicus AudUut" Sto¬ 
ria critica e delimitazione dei luogo 

natate di Virgilio. Mantova. 1930. 

Cum idibus Octobribus anni 1930 se¬ 
cundus fuerit nativitatis Vergilii Mille¬ 
narius, tota Italica gens exultavit, hunc 
perinlustrem civem honorare parata. 
Multiplices hinc inde magno litterarum 
Latinarum poetae honores tribuuntur, 
praesertim vero critica et litteraria ei 
opera dicando, ejusque vitae populum 
narrando ac scripta inlustrando. 

Inter alias igitur quas haec bimillena- 
ria Vergilii commemoratio quaestiones 
definitive tractare suscepit, non ultimas 
tenet partes locum nativitatis Vergilii 
delineare ac fere describere; quod qui¬ 
dem opus Dal Zotto complere quam ab¬ 
solutissime sibi proposuit ac tandem 
complevit. Triplici utitur hic scriptor ad 
thesim enucleandam argumentorum ge¬ 
nere: historico primum ubi rejecta Probi 
lectione XXX milia passum, III milia 
Egnatiani textus praefert; argumentis de¬ 
inde topographicis proprio et alieno la¬ 
bore descriptis; versibus tandem Vergi- 
lianis selectis atque opportune inductis. 
His stipatus adminiculis, concludit Dal 
Zotto Vicum Andicum, ubi natus est 
Vergilius, ad tria milia passuum a Man¬ 
tua inveniri, loco inter colles et rivum 
Andicum jacente. Deinde Eclogarum 
versuum ductu terram ita describit quasi 
Vergilianam domum, agros, ac sylvam 
oculis videres, manibus palpares, pedi¬ 
bus calcares. Ope autem philologiae eo 
devenit ut, priscis tempore Vergilii in 
usu loci nominibus rejectis, quae hodie 
, adhibentur substituat tamquam si vetera 
illa tempora nunc surrexisse viderentur. 
Post absolutissimam hujus auctoris 
tractationem, Mantuam Musarum do¬ 
mum adhuc dicere licebit, non Bresciam 
uti voluit Seymour Conway, aut nescio 
quam Civitatem, juzta Rand, qui opus 
*In quest of Vergil Birthplace » scribere 


sibi proposuit; adhuc verum est illud 
*Mantua me genuit». 

M. M. P. 

Funaioli, G. - “Esegesi Vergeliana 

Antica". Milano. 1930. P. 509. 

Labor vere Herculeus a Dominico 
Comparetti appellatus, fructus est op¬ 
tatissimus per annos plus virginti ela¬ 
boratus, mirae eruditionis ostentum, 
atque in commentariis Vergilianis Phi- 
largiril nempe et Titi Galli conamen ar- 
dentissimum. 

Liber in sex capita perlonga disjunc¬ 
tus agit primum de his, quae exstant 
manuscriptis, quorum plus novendecim 
dinumerat; deinde de Philargyrii com¬ 
mentarii fortuna per saecula; quae com¬ 
plectatur elementa, quae codicum praes¬ 
tantia atque momentum, qui Philargyrii 
fontes. Demum in ultimo praecipuoque 
capite exegesim tradit Philargyrii e t 
Galli commentarii. 

Opus Funaioli magni quidem est in 
pretio, certumque habeo philologorum 
primores, eos qui sublimia classicae 
philologiae pervagantur, magna adficien- 
dos esse admiratione. 

Hoc tamen notare velim, quod titulus 
valde restrictus adparet si ad omnia 
quae in opere pertractantur contuleris: 
nonne ergo auctor cimus, de Philargyrii 
et Galli commentariis Vergilianis rectius 
intitulaverit? Praeterea in fine capitis 
de manuscriptis siglarum index alpha- 
beticus desideratur, quo, cum opus fue¬ 
rit, facilior evaderet recursus. Quod 
vero ad partitionem attinet aliquatenus 
cum auctore dissentiam; etenim ratione 
certo commodiore opus dividendum 
erat, quod absque dubio obtinuisset si, 
postquam de Philargyrii et Galli pauca 
tradiderit.de eorum commentario sermo¬ 
nem instituisset, dein de commentarii 
elementis ac fontibus, postea de manus¬ 
criptis eorumque momento scientiSco, 
demum de exegesi. J. D. 

Jeanmaire, H.-“Le Measianisme de 
Virgile*. Paris, 1930. P. E16. (Libr. 
J. Vain, 6 place de la Sorbone, V.) 
Dum clarus Carcopino eruditissimo 
libro «JLe myst&re de la IV eglogue» 
sapientium admirationem rapiebat, do¬ 
minus Jeanmaire eruditione non inpar, 
doctrina sententiaque contrarium opus 
edebat. Ille enim sensum allegoricum 
Romanorum more IV Vergilii disputa- 
tissimae eclogae magno rationum pon¬ 
dere tribuit, is e contra Messianicae 
interpretationi juxta Aegyptiorum tra¬ 
ditiones maxime favet; ille anno 40 sub 
finem aestatis scriptam autumat, is vero 
anno 41 exeunte; ille natum jam puerum 
putat, is proxime edendum. 

Quae cum ita sint, lectorum mentes 
admodum juvandas credo Faider (1) ad- 
notationibus atque Dris. Lagrange (2) 
disertatione, eaque ad rectum judicium 
in hac sententiarum pugna maxime inser¬ 
vienda. 

Auctor diserte plerumque agit; ta¬ 
men rationalistarum placitis, in capite 
praesertim, quod est de Nativitatis Evan- 
gello, nimis aliquotiens favere videtur, 
quo fit ut liber non omnibus sed proba¬ 
tissimis taDtum viris commendandum 
putemus. J. D. 

“Viat* «I Opera Poetului Publius 
Vergilius Maro“. (Voltim Come - 
morativ-Publicat de Revista Classi¬ 
ca, Tipografia « Bucovina » I. E. 
Toroutiu, Bucaresti III, Str. Gr. 
Alexandrescu, 4) p. 158 an. 1930. 
Rumanorum Scriptorum disertatio- 
nes quae ad recolendam Vergilii me¬ 
moriam anno transacto apud Rumanos 
prodiere hac ratione se habent. N.Jorga, 
Prof. inlustris et humili et sublimi Ver¬ 
gilii originalitati indulget; Dr. Evolce- 
nexm maxime eruditus, divinam comoe¬ 
diam inter et Aeneidem instaurat 
similitudinem; I. Valaori autem inter 
Homerum et Vergilium; formas insuper 
tulgrunt, miscuerunt, stetgrunt Aenei- 
dos apprime evolvit necnon ab eorum 
sententia abhorret qui metri caussa li¬ 
centias eas existimant. Hujusce exempla 


in Buc. IV, 61; Oeorg. III, 283; Aen II, 
774 statim reperies. D. N. Burileneau 
Aeneidos compositioni atque publica¬ 
tioni impensius studet, quaedam tum de 
tempore cum de historia profert. C. Pa- 
pacostea operam vacat ut Romandrum 
ideas in Georg. dispersas adinveniat 
quas repertas brevi quidem tractu expo¬ 
nit, nimirum. Georgicarum characterem, 
momentum Hesiodi et Vergilii apud 
suos, Lucretii et Vergilii antithesem reli- 
giosamque indolem . C. Popa Lisseanu 
interpolationes varias sub «Commenta¬ 
rii Donati» cognomine annuit, quae 
omnes tum additionis et mutationis a 
Donato susceptae de Vergiliana vita 
agunt. T. A. Naum nobis optime adfert 
Theocritum atque Vergilium quos habet 
similimos. I. B. Bujor scientia et arte 
de versu Vergiliano ad Rhetorices cano¬ 
nes confecto loquitur. M. G. Nicolau 
totus est in tradenda specie quam Ro¬ 
mani habebant de «Fortuna Omnipo¬ 
tenti» (Aen VIII, 334) Mentem suam ad 
cognoscendas de Vergilii vita traditiones 
dirigit N. J. Herescu. Demum quasdam 
Vergilii versiones, leges atque Blbliogra- 
phiam. Tandem non possum non prose¬ 
qui laudibus Polonam Academiam de 
litteris Latinis perbelle meritam. 

X. M. S. 

Orvieto.-“E1 Naclmiento de Roma". 

Edit. Araluce. Barcelona (Las Cor¬ 
tes, 392.) 1931, p. 236. 

Origenes Romani populi, utpote um¬ 
bra sacrisque mysteriis subsignatae, 
cum ex se mentes in primis attrahant 
animosque delectent, ex hoc maxime 
epheborum admirationem habent quod 
facili verbo ac simplici stilo in hoc scrip¬ 
to proponuntur. Interpres vero secum 
non semper constitit; saepe enim inpo- 
lite locutus est, cum ait e. g.; cuando 
sabrd lo que contdene (p. 181). mds lu¬ 
minosos como nunca (p. 284), qu6 vais 
a hacer vosotros a Roma (217). 


Prof. Emmanuel Jovi, C. M, P. 

Moderator 

Typagraphla F. Campa Calmet, - Tarrcftac. 


(1) «La IV. Egi. et la methode hf»torlque»-Rev. belge de Phllologie et d’Hlitoire, 1930, p. 783-800,- 
(3) «Le preteudu meutaniame de Vlrgllle» - kev, Blbllqne, 1922, p. 555. 

